**ՀԱՇՎԵՏՎՈՒԹՅՈՒՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ 2024 ԹՎԱԿԱՆԻ ԻՆՆ ԱՄԻՍՆԵՐԻ ԳՈՐԾՈՒՆԵՈՒԹՅԱՆ**

Պետական գույքի կառավարման կոմիտեն (այսուհետ` Կոմիտե) հաշվետու ժամանակահատվածում իրականացրել է ՀՀ օրենքներով, ՀՀ կառավարության 2021-2026 թվականների գործունեության տարեկան միջոցառումների ծրագրով և ՀՀ կառավարության որոշումներով կանոնակարգված հետևյալ կանոնադրական գործառույթները. պետական գույքի հաշվառում, մասնավորեցում, օտարում, պետական մասնակցությամբ առևտրային կազմակերպությունների լուծարում, տարածքների վարձակալության և անհատույց օգտագործման տրամադրում, շենք, շինությունների ընդհանուր տարածքների սպասարկում, պետական սեփականություն հանդիսացող շենք, շինությունների տանիքներին և ձեղնահարկերում ալեհավաքների տեղադրման թույլտվության տրամադրում, ինչպես նաև Կոմիտեի ենթակայությանը հանձնված մասնավորեցման ենթակա պետական մասնակցությամբ առևտրային կազմակերպությունների կառավարում և պետական մասնակցությամբ այլ առևտրային կազմակերպությունների գործունեության կառավարման համակարգում։

Հաշվետու ժամանակաշրջանում կատարված աշխատանքների արդյունքները ներկայացվում են ըստ պետական գույքի կառավարման բնագավառների.

**1. Պետական մասնակցությամբ առևտրային կազմակերպությունների կառավարում և համակարգում**

Կազմակերպությունների ֆինանսատնտեսական վիճակի դիտարկում (մոնիտորինգի իրականացում)

Հաշվետու ժամանակահատվածում ՀՀ կառավարության 05.10.2017թ. թիվ 1262-Ն որոշման (այսուհետ՝ Որոշում) համաձայն իրականացվել է 2024թ.-ի հունվարի 1-ի դրությամբ պետական կառավարման մարմինների ենթակայության ֆինանսատնտեսական վերլուծության ենթակա առևտրային կազմակերպությունների ցանկերի համեմատում նախորդ տարվա ցանկերի հետ և ճշգրտում։

- Որոշման համաձայն պետական մարմինների կողմից իրենց ենթակայության 2022թ. տարեկան ֆինանսական արդյունքներով վնաս ձևավորած առևտրային կազմակերպությունների ֆինանսական վիճակի վատթարացման և ձեռնարկված միջոցների վերաբերյալ պարզաբանումների մասին ամփոփ տեղեկանքը, ինչպես նաև կազմակերպությունների գործունեության բարելավմանն ուղղված Կոմիտեի առաջարկների վերաբերյալ պետական մարմինների տրամադրած տեղեկատվությունն ամփոփվել և ներկայացվել են ՀՀ վարչապետի աշխատակազմ։

- Որոշման համաձայն 2023թ. տարեկան արդյունքների հիման վրա իրականացվել է 50 տոկոս և ավելի պետական մասնակցությամբ 141 առևտրային կազմակերպությունների 2023թ. տարեկան արդյունքների ֆինանսատնտեսական վիճակի դիտարկումներ և վերլուծություն, կազմակերպությունների գործունեության արդյունավետության որոշում և գործադիր մարմինների ղեկավարների կատարած աշխատանքների գնահատում։ Ամփոփ տեղեկանքը ներկայացվել է ՀՀ վարչապետի աշխատակազմ:

- Որոշման համաձայն պետական մարմինների կողմից իրենց ենթակայության 2023թ. տարեկան ֆինանսական արդյունքներով վնաս ձևավորած առևտրային կազմակերպությունների ֆինանսական վիճակի վատթարացման և ձեռնարկված միջոցների վերաբերյալ պարզաբանումների մասին ամփոփ տեղեկանքը, ինչպես նաև կազմակերպությունների գործունեության բարելավմանն ուղղված Կոմիտեի առաջարկների վերաբերյալ պետական մարմինների տրամադրած տեղեկատվությունը ամփոփվել և ներկայացվել են ՀՀ վարչապետի աշխատակազմ։

Կազմակերպությունների կառավարման համակարգում

- «Հատուկ լեռնափրկարար ծառայություն», «Հրազդան մարզահամալիր», «Վնասվածքաբանության և օրթոպեդիայի գիտական կենտրոն» ՓԲԸ-ների և «Երևանի ջրամատակարարման ուղեմաս» ԲԲԸ-ի մասով նախապատրաստվել և շրջանառության մեջ է դրվել «Որպես նվիրատվություն գույք ընդունելու, բաժնետիրական ընկերությունների կանոնադրական կապիտալները նվազեցնելու և Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին գույք ամրացնելու մասին» ՀՀ կառավարության որոշման նախագիծ։ Ընդունվել է ՀՀ կառավարության 20.06.2024թ. թիվ 915-Ա որոշումը։

- ՀՀ կառավարության քննարկմանն է ներկայացվել «Հավաքական թիմերի մարզական կենտրոն» ՓԲԸ-ի 100 տոկոս պետական սեփականություն հանդիսացող բաժնետոմսերի մասնավորեցման վերաբերյալ ՀՀ կառավարության որոշման նախագիծը։

- ՀՀ կառավարության քննարկմանն է ներկայացվել «Անհատույց օգտագործման իրավունքով անշարժ գույք տրամադրելու, «Հրազդան մարզահամալիր» փակ բաժնետիրական ընկերության պետական սեփականություն հանդիսացող բաժնետոմսերն ուղղակի վաճառքի ձևով նախօրոք հայտնի գնորդին մասնավորեցնելու մասին» ՀՀ կառավարության որոշման նախագիծը: Ընդունվել է ՀՀ կառավարության 29.08.2024թ. թիվ 1388-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Հեր-Հեր» հիդրոէլեկտրակայան» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։ Հարցը հանվել է ֆինանսատնտեսական նախարարական կոմիտեի նիստի օրակարգից։ Ֆինանսատնտեսական նախարարական կոմիտեի հանձնարարության շրջանակներում Պետական գույքի կառավարման կոմիտեի նախագահի մոտ 2024թ. մայիսի 16-ին՝ Էկոնոմիկայի նախարարության, Շրջական միջավայրի նախարարության և Տարածքային կառավարման և ենթակառուցվածքների նախարարության ջրային կոմիտեի ներկայացուցիչների մասնակցությամբ կազմակերպվել է քննարկում։ Քննարկումների արդյունքում Նախագիծը կրկին ներկայացվել է ՀՀ կառավարության քննարկմանը՝ պայմանով, որ ՀՀ կառավարության որոշման նախագծի ընդունման հիմնավորման, ինչպես նաև հետագայում մասնավորեցման հայտարարության մեջ կնշվեն ՀՀ շրջակա միջավայրի նախարարության և Հանրային ծառայությունները կարգավորող հանձնաժողովի գրություններով տրամադրած տեղեկատվությունը։ Ֆինանսատնտեսական նախարարական կոմիտեի նիստի օրակարգից կրկին հանվել է։

- Նախապատրաստվել և շրջանառության մեջ է դրվել «Պետական գույքը մասնավորեցնելու մասին» ՀՀ կառավարության որոշման նախագիծ, որով նախատեսվում է «Գագարինի արտադրական բազա» ՓԲԸ-ի լուծարումից հետո մնացած գույքը էլեկտրոնային աճուրդով ներկայացնել մասնավորեցման։ Ընդունվել է ՀՀ կառավարության 18.04.2024թ. թիվ N554-Ա որոշումը։ Հաշվի առնելով, որ էլեկտրոնային աճուրդների համակարգի ծրագրային կոդի թերությունների հետևանքով առաջացած տեխնիկական խնդիրների պատճառով համակարգի գործարկումը սահմանված ժամկետում պատշաճ կերպով չի իրականացվել՝ նախապատրաստվել և շրջանառության մեջ է դրվել «Հայաստանի Հանրապետության կառավարության 2024 թվականի ապրիլի 18-ի N554-Ա որոշման մեջ փոփոխություն կատարելու մասին» ՀՀ կառավարության որոշման նախագիծ։ Ընդունվել է ՀՀ կառավարության 25․07․2024 թվականի N 1146-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Գույքը որպես սեփականություն ընդունելու և ամրացնելու մասին» ՀՀ կառավարության որոշման նախագիծ, որով նախատեսվում էր «Հայաստանի Հանրապետության Շիրակի մարզի «Արթիկի երեկոյան դպրոց» պետական ոչ առևտրային կազմակերպության լուծարումից հետո մնացած գույքը ամրացնել Շիրակի մարզպետի աշխատակազմին։ Հարցը հանվել է ֆինանսատնտեսական նախարարական կոմիտեի նիստի օրակարգից։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Անհատույց օգտագործման իրավունքով գույք հանձնելու մասին» ՀՀ կառավարության որոշման նախագիծ, որով նախատեսվում էր քաղ. Երևան, Շենգավիթ, Հ.Մանանդյան փողոց 41 հասցեում գտնվող անշարժ գույքն անհատույց օգտագործման իրավունքով հանձնել «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը։ Հարցը հանվել է ֆինանսատնտեսական նախարարական կոմիտեի նիստի օրակարգից։

- Նախապատրաստվել և շրջանառության մեջ է դրվել «Հայաստանի Հանրապետության կառավարության 2023 թվականի հուլիսի 13-ի N 1162-Ա որոշումն ուժը կորցրած ճանաչելու, Հայաստանի Հանրապետության արտակարգ իրավիճակաների նախարարության «Արտակարգ իրավիճակների օդանավակայան» փակ բաժնետիրական ընկերության պետական սեփականություն հանդիսացող բաժնետոմսերի կառավարման լիազորությունները Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին վերապահելու, որպես նվիրատվություն գույք ընդունելու, Հայաստանի Հանրապետության պաշտպանության նախարարությանն ամրացնելու և «Հայաստանի Հանրապետության արտակարգ իրավիճակաների նախարարության «Արտակարգ իրավիճակների օդանավակայան» փակ բաժնետիրական ընկերությունը լուծարելու մասին» ՀՀ կառավարության որոշման նախագիծ։ Ընդունվել է ՀՀ կառավարության 02.05.2024թ. թիվ N646-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Էներգաիմպէքս» փակ բաժնետիրական ընկերությունը լուծարելու մասին» ՀՀ կառավարության որոշման նախագիծ։ Ընդունվել է ՀՀ կառավարության 12.04.2024թ. թիվ N498-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության կառավարության 2023 թվականի օգոստոսի 17-ի N1404-Ա որոշման մեջ փոփոխություն կատարելու մասին» ՀՀ կառավարության որոշման նախագիծը։ Ընդունվել է ՀՀ կառավարության 30.05.2024թ. թիվ N816-Ա որոշումը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության 2024 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2023 թվականի դեկտեմբերի 28-ի N2323-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով նախատեսվում է «Կարեն Դեմիրճյանի անվան մարզահամերգային համալիր» ՓԲԸ-ի օդափոխության համակարգի վերազինման, հակահրդեհային համակարգի ստեղծման և նշված համակարգերի վերազինման համար էլեկտրական համակարգի արդիականացման նպատակով տրամադրել գումար։ Հիմք ընդունելով ֆինանսատնտեսական նախարարական կոմիտեի 18.06.2024թ. թիվ ԿԱ/185-2024 արձանագրության «Օրակարգի հաստատումը» բաժնի 1-ին կետը՝ նախագիծը հետ է վերադարձվել՝ ՀՀ վարչապետի ս.թ. հունիսի 28-ի թիվ 02/16.5/22642-2024 հանձնարարականով առաջնորդվելու նպատակով (ՀՀ ֆինանսների նախարարը հարցը պետք է քննարկի ՀՀ վարչապետի հետ):

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Ստեփանավանի բժշկական կենտրոն փակ բաժնետիրական ընկերության հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու մասին» ՀՀ կառավարության որոշման նախագիծը։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության կառավարության 2022 թվականի հոկտեմբերի 20-ի N 1627-Ա որոշման մեջ փոփոխություն կատարելու մասին» ՀՀ կառավարության որոշման նախագիծը, որով նախատեսվում է լրացուցիչ հատկացման փոխարեն վարձակալությունից ստացված գումարները «Կարեն Դեմիրճյանի անվան մարզահամերգային համալիր» ՓԲԸ-ին փոխանցել որպես կապիտալ ծախսերի իրականացում՝ անշարժ գույքի վերազինման և արդիականացման նպատակով։ Ընդունվել է ՀՀ կառավարության 12.09.2024թ. թիվ N 1440-Ա որոշումը։

- ՀՀ կառավարության 2024 թվականի մայիսի 23-ի թիվ 734-Ն որոշմամբ «Հայաստանի պետական հետաքրքրությունների ֆոնդ» ՓԲԸ-ի 100 տոկոս պետական սեփականություն հանդիսացող բաժնետոմսերը վերապահվել են Պետական գույքի կառավարման կոմիտեին։ Կատարվել է բաժնետոմսերի հանձնում-ընդունում։

- Նախապատրաստվել և սահմանված կարգով ՀՀ կառավարության քննարկմանն է ներկայացվել «Որպես նվիրատվություն գույք ընդունելու, բաժնետոմսերի կառավարման լիազորություններ վերապահելու, հողամասեր ամրացնելու և «Հայաստանի պետական հետաքրքրությունների ֆոնդ» փակ բաժնետիրական ընկերությունը լուծարելու մասին» ՀՀ կառավարության որոշման նախագիծը։ Ընդունվել է ՀՀ կառավարության 29․08․2024 թվականի N 1391-Ա որոշումը։

- Շրջանառության մեջ է դրվել «Հայաստանի Հանրապետության կառավարության 2004 թվականի հոկտեմբերի 14-ի N 1491-Ն որոշման մեջ փոփոխություն կատարելու մասին» ՀՀ կառավարության որոշման նախագիծ։

- ՀՀ կառավարության 02.05.2024թ. թիվ N646-Ա որոշմամբ «Արտակարգ իրավիճակների օդանավակայան» ՓԲԸ-ի 100 տոկոս պետական սեփականություն հանդիսացող բաժնետոմսերը վերապահվել են Պետական գույքի կառավարման կոմիտեին։ Կատարվել է բաժնետոմսերի հանձնում-ընդունում։

- ՀՀ կառավարության 2024թ․ օգոստոսի 29-ի թիվ 1391-Ա որոշման համաձայն՝ «Հայաստանի պետական հետաքրքրությունների ֆոնդ» ՓԲԸ-ին պատկանող «Ձեռնարկատեր + Պետություն հակաճգնաժամային ներդրումների կառավարիչ» ՓԲԸ-ի 100 տոկոս և «Հարավային տերմինալ» ՓԲԸ-ի 49 տոկոս բաժնետոմսերը նվիրատվության պայմանագրով հանձնվել են Պետական գույքի կառավարման կոմիտեին։ Կատարվել է բաժնետոմսերի հանձնում-ընդունում։

- Հրավիրվել են բաժնետերերի 3 արտահերթ, 11 տարեկան ժողով, տնօրենների խորհրդի 5 նիստ:

- ՀՀ կառավարության 03.03.2011թ. N 202-Ն որոշման 29 կետի 2-րդ ենթակետի համաձայն ՀՀ ֆինանսների նախարարություն է ներկայացվել Պետական գույքի կառավարման կոմիտեի ենթակայության 50 տոկոս և ավելի պետական մասնակցությամբ ընկերությունների 2022 թվականի տնտեսական գործունեության արդյունքում Հայաստանի Հանրապետության 2023 թվականին պետական բյուջե տարեկան շահաբաժին վճարելու մասին առաջարկությունները և պահանջվող փաստաթղթերի փաթեթները:

- Պետական գույքի կառավարման կոմիտեի ենթակայության առևտրային կազմակերպությունների 2023թ. գործունեության արդյունքներով 2024թ. ընթացքում ՀՀ պետական բյուջե է փոխանցվել 58 412 750 դրամ շահաբաժին։

Կազմակերպությունների լուծարման գործընթացի կազմակերպում

Հաշվետու ժամանակահատվածում ՀՀ կառավարության կողմից ընդունվել է 4 կազմակերպության լուծարման մասին որոշում, 2 կազմակերպության լուծարման գործընթաց ավարտվել է։

01.10.2024թ. դրությամբ լուծարման գործընթացում են գտնվում 10 կազմակերպություններ:

Լուծարվող կազմակերպություններում իրականացվել է շուրջ 544,263.0 հազ.դրամ վճարումներ, որից՝ ՀՀ պետական բյուջե` 296,268.0 հազ.դրամ, համայնքային բյուջե՝ 958.0 հազ.դրամ, աշխատավարձի գծով` 180,108.0 հազ.դրամ և այլ կրեդիտորական պարտք 66,929.0 հազ.դրամ։

Միաժամանակ ՀՀ պետական բյուջե է փոխանցվել «Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲԸ-ին գործընկերներից փորձագիտության նպատակով ստացված 959,255․0 հազ․դրամ կանխավճար։

Լուծարումից հետո ՀՀ պետական բյուջե է փոխանցվել 300,379.0 հազ.դրամ գումար, իսկ 1,970.2 հազ. դրամ դեբիտորական պարտքի ստացման իրավունք փոխանցվել է ՀՀ ֆինանսների նախարարությանը։

**2. Պետական գույքի հաշվառման գրանցամատյանի վարում**

Հաշվետու ժամանակահատվածում խմբագրվել է պետական գույքի էլեկտրոնային հաշվառման համակարգում գրանցված և նախկինում չհաշվառված հետևյալ տեղեկատվությունը․ 1590 շենք և շինություններ, 48 չկառուցապատված հողամաս, 1537 միավոր տրանսպորտային միջոց, 76 անվանում մտավոր սեփականության օբյեկտ, պետական բաժնեմաս ունեցող 37 առևտրային կազմակերպություն։

**3. Պետական անշարժ ու շարժական գույքի տնօրինում և օգտագործում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական գույքի տնօրինման մասին 323 իրավական ակտի նախագիծ, որից՝ Կոմիտեի նախագահի 115 հրամանի նախագիծ, ՀՀ կառավարության որոշման 208 նախագիծ։ (2023թ-ի ինն ամիսների ընթացքում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական գույքի տնօրինման մասին 258 իրավական ակտի նախագիծ, որից՝ Կոմիտեի նախագահի 170 հրաման, 88 ՀՀ կառավարության որոշման նախագիծ):

510 միավոր դիմումներից 119 միավոր գույքի նկատմամբ կատարվել են իրավունքի պետական գրանցման աշխատանքներ, 265 միավոր անշարժ գույքի նկատմամբ կատարվել են սխալների և վրիպակների ուղղման, նոր վկայականների և հասցեների գրանցման աշխատանքներ, 126 միավոր անշարժ գույքի վերաբերյալ պահանջվել են միասնական տեղեկանքներ։ (2023թ-ի ինն ամիսների ընթացքում՝ 186 միավոր անշարժ գույքից՝ 112 միավոր անշարժ գույքի նկատմամբ իրականացվել են պետության սեփականության իրավունքի պետական գրանցման, 74 միավոր անշարժ գույքի նկատմամբ իրականացվել են վկայականների ուղղման, վերագրանցման և հասցեի պետական գրանցման աշխատանքներ, 86 միավոր անշարժ գույքի վերաբերյալ պահանջվել են միասնական տեղեկանքներ):

Պետության կարիքների համար հողամասերի, շենք-շինությունների չափագրման և հատակագծերի կազմման ծառայությունների մատուցման պետական գնման թիվ ՊԳԿԿ-ԳՀԾՁԲ-2023/3-1 և թիվ ՊԳԿԿ-ԳՀԾՁԲ-2023/3-2 պայմանագրերի համաձայն իրականացվել են 58 միավոր հողամասի և շինության չափագրման աշխատանքներ։

16.05.2024 թվականին կնքված «Պետության կարիքների համար շենքերի, շինությունների տեխնիկական վիճակի և սեյսմիկ խոցելիության աստիճանի գնահատման ծառայությունների մատուցման պետական գնման» N ՊԳԿԿ-ԳՀԾՁԲ-2024/4-5 և 08․08․2024թ-ի N ՊԳԿԿ-ԳՀԾՁԲ-2024/10 պայմանագրերի համաձայն իրականացվել է 7 միավոր անշարժ գույքի սեյսմիկ գնահատում։

88 միավոր ավտոմեքենաների նկատմամբ կատարվել են պետական գրանցման աշխատանքներ,120 միավոր անշարժ գույք հաշվառվել է պետական գույքի հաշվառման համակարգում,41 միավոր անշարժ գույքի համար կազմվել են համապատասխան փաթեթներ, որոնք ներկայացվել են համապատասխան համայնքներ՝ հողամասերի նպատակային նշանակությունների փոփոխության, հասցեների տրամադրման, սահմանների ճշտման և այլ նպատակներով։

Կոմիտեում ստեղծված գույքի հանձնման-ընդունման հանձնաժողովի կողմից հաշվետու ժամանակահատվածում Կոմիտեի հաշվեկշիռ է ընդունվել 39 միավոր անշարժ գույք, միակողմանի ակտով՝ 31 անշարժ գույք, 41 միավոր տրանսպորտային միջոց և 2599 միավոր շարժական այլ գույք, Կոմիտեի կողմից հանձնվել է 42 անշարժ գույք, 4 տրանսպորտային միջոց, 9 շարժական ոչ տրանսպորտային գույք (2023թ-ի ինն ամիսների ընթացքում՝ Կոմիտեի հաշվեկշիռ է ընդունվել 186 միավոր անշարժ գույք, 413-ը՝ շարժական գույք, 347-ը՝ տրանսպորտային միջոց, 2178՝ լուծարումից հետո մնացած շարժական գույք, իսկ հանձնվել է 54 միավոր անշարժ գույք), 5300 արժեթղթեր, «Կարեն Դեմիրճյանի անվան մարզահամերգային համալիր» ՓԲԸ-ին հանձնվել է 2487 միավոր շարժական գույք։

Հիմք ընդունելով ՀՀ կառավարության 2021 թվականի փետրվարի 18-ի N 202-Ն որոշման պահանջները՝ 2024 թվականի ինն ամիսների ընթացքում պետական գույքի օգտագործման և պահպանման վիճակը բացահայտելու և բարելավելու նպատակով կատարվել են մի շարք աշխատանքներ։ Աշխատանքային խմբի կողմից մոնիթորինգն իրականացվել է պետական սեփականություն համարվող անշարժ գույքի մշտադիտարկման (մոնիթորինգի) 2024 թվականի տարեկան ծրագրում ընդգրկված՝ Երևան քաղաքում և ՀՀ մարզերում գտնվող, ինչպես նաև ծրագրում դեռևս չընդգրկված, սակայն հրատապ ուսումնասիրության կարիք ունեցող մոնիթորինգի ենթակա 348 անվանում գույքի վերաբերյալ։ Մոնիթորինգն իրականացվել է գույքը օգտագործողի կողմից անհատույց օգտագործման, վարձակալության պայմանագրերով, ինչպես նաև քաղաքացիների և կազմակերպությունների կողմից ուղարկված դիմումերի հիմքերով։

**4. Պետական գույքի օտարում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի օտարման մասին ՀՀ կառավարության որոշման 14 նախագիծ, որից 8-ը ընդունվել է, 6-ը գտնվում է շրջանառության մեջ։ Նշված նախագծերով օտարման է ներկայացվել 18 անվանում անշարժ գույք (ըստ օտարման ձևի՝ 4 մրցույթ, 12 աճուրդ, 2 ուղղակի վաճառք): (Նախորդ տարվա ինն ամիսների ընթացքում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի օտարման մասին ՀՀ կառավարության որոշման 36 նախագիծ, որից 22-ն ընդունվել է, 5-ը ներկայացվել է ՀՀ կառավարության քննարկմանը, 9-ը գտնվում է շրջանառության մեջ):

2023-2024 թվականներին ընդունված ՀՀ կառավարության 4 որոշումների համաձայն՝ 4 անվանում անշարժ գույք օտարվել է (ըստ օտարման ձևի՝ 2 աճուրդ, 2 մրցույթ)։ (Նախորդ տարվա ինն ամիսների ընթացքում ՀՀ կառավարության կողմից ընդունված 9 որոշումների համաձայն (որից 2-ը՝ 2022թ. ընդունված) 9 անվանում անշարժ գույք օտարվել է (ըստ օտարման ձևի՝ 6-ը՝ աճուրդ, 3-ը՝ մրցույթ)։

Կոմիտեի նախագահի կողմից 2023 թվականին հաստատված 2 հրամանների համաձայն՝ 2024 թվականին օտարման ներկայացված 2 անվանում անշարժ գույք օտարվել է (ըստ օտարման ձևի՝ աճուրդ)։ 2024 թվականին հաստատված 3 հրամանների համաձայն՝ հաշվետու ժամանակահատվածում օտարման է ներկայացվել 6 անվանում անշարժ գույք (ըստ օտարման ձևի՝ աճուրդ)։ (Կոմիտեի նախագահի կողմից նախորդ տարվա ինն ամիսների ընթացքում հաստատված 17 հրամանի համաձայն օտարման է ներկայացվել 21 անվանում անշարժ գույք, որից 14-ն օտարվել է (օտարման ձևը՝ աճուրդ)։

Մշակվել և Կոմիտեի նախագահի կողմից հաստատվել է շարժական գույքի աճուրդով օտարման վերաբերյալ 44 հրաման: Նշված հրամաններով օտարման է ներկայացվել 145 միավոր տրանսպորտային միջոց, 1133 անվանում այլ շարժական գույք և պետական սեփականություն հանդիսացող շենքի վերանորոգման արդյունքում առաջացած 52 միավոր պիտանի գույք և 198,775․12 կգ մետաղի ջարդոն:

Հաշվետու ժամանակահատվածում Կոմիտեն կնքել է հետևյալ պայմանագրերը՝ 14 պետական գույքի օտարման, 48 պետական սեփականություն հանդիսացող ոչ բնակելի տարածքի անհատույց օգտագործման, 190 ոչ բնակելի տարածքի վարձակալության, 9 բնակելի տարածքի նվիրատվության, 59 անշարժ գույքի նվիրատվության, 27 անշարժ գույքի նվիրաբերության, 6 շարժական գույքի նվիրատվության, 2 շարժական գույքի անհատույց օգտագործման, 1 բաժնետոմսերի նվիրատվության, 1 ընկերության կանոնադրական կապիտալում անշարժ գույքի ներդրման, 3 պետական սեփականություն հանդիսացող շենք-շինությունների տանիքներին և ձեղնահարկերում կապի սարքավորումների տեղակայման և սպասարկման, 1 հողատարածքն անհատույց սեփականության իրավունքով հատկացնելու մասին։ Կնքել են նաև հետևյալ համաձայնագրերը՝ 1 օտարման պայմանագրում փոփոխություն կատարելու մասին, 1 շարժական գույքի նվիրատվության պայմանագրում փոփոխություն կատարելու մասին, 1 շարժական գույքի անհատույց օգտագործման պայմանագրում փոփոխություն կատարելու մասին, 1 շարժական գույքի անհատույց օգտագործման պայմանագիրը լուծելու, 111 ոչ բնակելի տարածքի անհատույց օգտագործման պայմանագրերում փոփոխություն կատարելու, 88 վարձակալության պայմանագրից ծագող օգտագործման իրավունքի դադարեցման, 20 պետական սեփականություն հանդիսացող անշարժ գույքի անհատույց օգտագործման իրավունքի դադարեցման, 7 օտարման պայմանագրերով գրավի իրավունքի դադարեցման, 37 ոչ բնակելի տարածքի վարձակալության պայմանագրերում փոփոխություն կատարելու մասին, 1 ներդրումային պայմանագրի փոփոխության, 1 վարձակալության պայմանագիրը լուծելու մասին, 1 պետական սեփականություն հանդիսացող շենք-շինությունների տանիքներին և ձեղնահարկերում կապի սարքավորումների տեղակայման և սպասարկման պայմանագիրը լուծելու մասին։

Հաշվետու ժամանակաշրջանում իրականացվել է պայմանագրերի կնքման և դադարեցման 631 գործարք (2023 թվականի ինն ամիսների ընթացքում իրականացվել է պայմանագրերի կնքման և դադարեցման 635 գործարք)։

**5. Պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով ստանձնած պարտավորությունների կատարում**

Կոմիտեի գործառույթների շարքում կարևորվում է պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով գնորդների կողմից ստանձնած պարտավորությունների կատարման նկատմամբ հսկողության իրականացումը:

2024 թվականի ինն ամիսների ընթացքում՝

- 2 մասնավորեցման պայմանագրերով՝ 2 Գնորդ ստանձնել են Ընկերության գործունեության պրոֆիլի պահպանման պարտավորություններ, որոնք ընդունվել են։

- 5 օտարման պայմանագրերով Գնորդները ստանձնել են ներդրումային պարտավորություններ, որից 1 գնորդը ստանձնել է 8 200 000 ՀՀ դրամ և փոխարենը կատարել է 9 213 401 ՀՀ դրամ, 1 գնորդ ստանձնել է 0,5 մլրդ դրամի պարտավորություն, որը ընդունվել է, 1 գնորդ ստանձնել է 2 000 000 ՀՀ դրամ, որը ընդունվել է, 1 գնորդ ստանձնել է 11 000 000 ՀՀ դրամ, որը ընդունվել է և 1 գնորդ ստանձնել է 900 000 000 ՀՀ դրամի ներդրումային պարտավորություն, որի վերաբերյալ ներկայացված փաստաթղթերը գտնվում են ուսումնասիրության փուլում։

Միաժամանակ «Պետական կրկես» ՍՊ ընկերությունը իր պարտավորությունները չի կատարել, որի հետևանքով հաշվարկվել է 23 232 444․714 ՀՀ դրամի տուգանք՝ իրականացվում են աշխատանքներ պայմանագրի լուծման նպատակով։

- 1 վարձակալության պայմանագրով վարձակալը ստանձնել է 500 000 ՀՀ դրամի ներդրումային պարտավորություն, որի փոխարեն կատարել է 500 900 ՀՀ դրամ։

- նվիրաբերության 1 պայմանագրերով 1 նվիրառու ստանձնել է 5 000․0 հազ․ դրամի պարտավորություն, որի փոխարեն կատարել է 25 280․0 հազ․ դրամ, իսկ 1 նվիրառու ստանձնել է նվիրաբերված գույքը բժշկական օգնության և սպասարկման նպատակով օգտագործելու պարտավորություն, որը կատարել է։

- անհատույց օգտագործման պայմանագրերով՝ 20 փոխառու ստանձնել են գործարար ծրագրերով նախատեսված պարտավորություններ որից 1 փոխառու ստանձնել է 60 000 000 ՀՀ դրամի ներդրումային պարտավորություն, որը չի կատարել հաշվարկվել է տուգանք 12 000 000 ՀՀ դրամ։ Թվով 19 պայմանագրերից պարտավորությունները կատարել են 5-ը, իսկ 14-ը չեն ներկայացրել, քանի որ առկա են ժամկետներ։

2024 թվականի ինն ամիսներին գնորդների կողմից ստանձնել են 1 486 700 000 դրամի ներդրումային պարտավորություն (2023 թվականի ինն ամիսների ընթացքում՝ 1 058 610 000 դրամի ներդրումային պարտավորություն), սակայն ամբողջական ներդրումային պարտավորությունների կատարման վերջնական տեղեկատվությունը կներկայացվի ամբողջական փաստաթղթերը ներկայացնելուց և ուսումնասիրելուց հետո։

**6. Կոմիտեի կողմից և ընդդեմ Կոմիտեի ներկայացված հայցադիմումները**

Հաշվետու ժամանակահատվածում Կոմիտեն իրականացրել է պետական գույքի կառավարման բոլոր գործարքներով ստանձնած պայմանագրային պարտավորությունների պատշաճ կատարման հսկողություն: Այս ոլորտում Կոմիտեի գործունեությունը կապված է նաև դատարաններում որպես հայցվոր և պատասխանող հանդես գալու հետ:

Հաշվետու ժամանակահատվածում Կոմիտեի կողմից նախապատրաստվել և դատական ատյաններ է ներկայացվել՝ 1 սնանկության պահանջ, 20 հայցադիմում (2023 թվականի ինն ամիսներին՝ 13 հայցադիմում), 1 հայցադիմումի պատասխան (2023 թվականի ինն ամիսներին՝ 2 հայցադիմումի պատասխան), 8 գրավոր առարկություն (2023 թվականի ինն ամիսներին՝ 5 գրավոր առաւկություն), 9 վերաքննիչ բողոք (2023 թվականի ինն ամիսներին՝ 8 վերաքննիչ բողոք), 5 վերաքննիչ բողոքի պատասխան (2023 թվականի ինն ամիսներին՝ 2 վերաքննիչ բողոքի պատասխան), և 2 վճռաբեկ բողոք (2023 թվականի ինն ամիսներին՝ 3 վճռաբեկ բողոք)։

Դատական ատյաններում քննվող քաղաքացիական, քրեական, վարչական և սնանկության գործերով ապահովվել է դատական ներկայացուցչություն, ապահովվել է մասնակցություն Հարկադիր կատարումն ապահովող ծառայությունում հարուցված կատարողական գործողությունների արդյունքում իրականացված վտարման աշխատանքներին, մասնակցություն է ապահովել պետական սեփականություն հանդիսացող տարածքների ներխուժումը այլ անձանց կողմից վերացնելու նպատակով ՀՀ ոստիկանության ձեռնարկվելիք միջոցառումներին, մասնակցություն է ապահովվել ՀՀ գլխավոր դատախազությունում, ՀՀ ոստիկանության քրեական ոստիկանությունում, ինչպես նաև հարուցված քրեական գործերով վարույթն իրականացնող նախաքննական մարմիններում (ՀՀ հակակոռուպցիոն և քննչական կոմիտեներում)։

Հաշվետու ժամանակահատվածում իրականացվել է թվով 3 ծառայողական քննություն (2023 թվականի ինն ամիսների ընթացքում՝ 2)։

**7. Կոմիտեի ենթակայության «Գույքի գնահատման և աճուրդի կենտրոն» ՊՈԱԿ-ի կողմից իրականացված աշխատանքները.**

Հաշվետու ժամանակահատվածում «Գույքի գնահատման և աճուրդի կենտրոն» ՊՈԱԿ-ի կողմից իրականացվել են հետևյալ աճուրդների կազմակերպման աշխատանքները. 251 միավոր շարժական գույքի (տրանսպորտային միջոց) աճուրդի կազմակերպում, որից կայացել է 142 միավորը (2023 թվականի ինն ամիսներին՝ 533 միավոր շարժական գույքի (տրանսպորտային միջոց) աճուրդի կազմակերպում, որից կայացել է 335 միավորը), 615 միավոր այլ շարժական գույքի աճուրդի կազմակերպում, որից կայացել է 96 միավորը (2023 թվականի ինն ամիսներին՝ 984 միավոր այլ շարժական գույքի աճուրդի կազմակերպում, որից կայացել է 198 միավորը), 18 միավոր անշարժ գույքի աճուրդի կազմակերպում, որից կայացել է 5 միավորը (2023 թվականի ինն ամիսներին՝ 54 միավոր անշարժ գույքի աճուրդի կազմակերպում, որից կայացել է 21 միավորը), 30 տարածքի վարձակալության իրավունքի տրամադրման նպատակով աճուրդի կազմակերպում, որից կայացել է 30 միավորը (2023 թվականի ինն ամիսներին՝ 76 տարածքի վարձակալության իրավունքի տրամադրման նպատակով աճուրդի կազմակերպում, որից կայացել է 54 միավորը), 133 միավոր այլ շարժական գույքի պայմանագրային հիմունքներով աճուրդի կազմակերպում, որից կայացել է 33 միավորը (2023 թվականի ինն ամիսներին՝ 133 միավոր այլ շարժական գույքի պայմանագրային հիմունքներով աճուրդի կազմակերպում, որից կայացել է 53 միավորը), 38 միավոր շարժական գույքի (տրանսպորտային միջոց) պայմանագրային հիմունքներով աճուրդի կազմակերպում, որից կայացել է 17 միավորը (2023 թվականի ինն ամիսներին՝ 28 միավոր շարժական գույքի (տրանսպորտային միջոց) պայմանագրային հիմունքներով աճուրդի կազմակերպում, որից կայացել է 11 միավորը), 7 միավոր անշարժ գույքի պայմանագրային հիմունքներով աճուրդի կազմակերպում, որը չի կայացել (2023 թվականի ինն ամիսներին՝ 9 միավոր անշարժ գույքի պայմանագրային հիմունքներով աճուրդի կազմակերպում, որից կայացել է՝ 1 միավորը) և 7 տարածքի վարձակալության իրավունքի տրամադրման նպատակով պայմանագրային հիմունքներով աճուրդի կազմակերպում, որը չի կայացել (2023 թվականի ինն ամիսներին՝ 1 տարածքի վարձակալության իրավունքի տրամադրման նպատակով պայմանագրային հիմունքներով աճուրդի կազմակերպում, որից կայացել է՝ 1 միավորը):

ՊՈԱԿ-ի կողմից կատարվել են Կոմիտեին ամրացված ՀՀ Արմավիրի, Կոտայքի, Գեղարքունիքի, Լոռու, Շիրակի և Արագածոտնի մարզերում գտնվող անշարժ գույքի գույքագրում՝ 190 միավոր, ինչպես նաև գույքագրված անշարժ գույքի գույքագրման արդյունքների մուտքագրում պետական գույքի էլեկտրանային հաշվառման համակարգ՝ 120 միավոր։ (2023 թվականի ինն ամիսներին՝ ՊՈԱԿ-ի կողմից կատարվել են Կոմիտեին ամրացված 147 միավոր անշարժ գույքի գույքագրման աշխատանքներ, «Կարեն Դեմիրճյանի անվան մարզահամերգային համալիր» ՊՈԱԿ-ին ՀՀ կառավարության 2016 թվականի սեպտեմբերի 22-ի թիվ 977-Ն որոշման և 2016 թվականի նոյեմբերի 25-ի շարժական գույքի անհատույց օգտագործման թիվ 122/0016 պայմանագրի հիմքով անհատույց օգտագործման իրավունքով տրամադրված պաշարների (փոքրարժեք կամ արագամաշ առարկաներ) 1090 անվանում գույքագրման աշխատանքներ, պետական գույքի էլեկտրոնային հաշվառման համակարգ է մուտքագրվել 140 միավոր անշարժ գույք):

ՊՈԱԿ-ի կողմից իրականացվել է 568 միավոր շարժական գույքի պահառություն, ընդունվել է պահառության 121 միավոր տրանսպորտային միջոց, իսկ պահառությունից հանվել է (հանձնվել է գնորդներին կամ կազմակերպություններին) 145 միավոր տրանսպորտային միջոց։

ՊՈԱԿ-ի կողմից իրականացվել են հետևյալ սպասարկման աշխատանքները՝

- ոչ կառավարական շենքերում՝ 9,590․60 քառ.մ մակերեսի, Կառավարական 2-րդ շենքում 31,747 քառ.մ մակերեսի, Կառավարական 3-րդ շենքում 30,897 քառ.մ մակերեսի, Նալբանդյան 28 շենքում՝ 2 ,187.8 քառ.մ մակերեսի։

- կնքվել են սպասարկման ծառայությունների մատուցման 5 և լուծվել սպասարկման ծառայությունների մատուցման 15 պայմանագրեր, իրականացվել է 6 միավոր անշարժ գույքի պահառություն։

**8. «Կարեն Դեմիրճյանի անվան մարզահամերգային համալիր» ՊՈԱԿ-ի կողմից կատարված աշխատանքները**

Հաշվետու ժամանակահատվածում «Կարեն Դեմիրճյանի անվան մարզահամերգային համալիր» ՓԲԸ-ում (այսուհետ՝ ՓԲԸ) անցկացվել է 87 միջոցառում, (այդ թվում՝ համերգներ, փառատոններ, ցուցահանդեսներ և այլ միջոցառումներ), նաև անցկացվել է ամուսնության հանդիսավոր գրանցման 110 արարողակարգ։ Հաշվետու ժամանակահատվածում ՓԲԸ-ի կողմից կազմակերպվել է ՀՀ Զինված ուժերի կազմավորման 32-րդ ամսյակին նվիրված միջոցառումը, անցկացվել են 2024թ․ ապրիլ-մայիս ամիսներին մարզահամերգային համալիրում ՈՒԵՖԱ-ի ֆուտբոլի չեմպիոնների լիգայի եզրափակիչ հանդիպումները, հուլիս-օգոստոս ամիսներին ՀՀ կրթության, գիտության, մշակույթի և սպորտի նախարարության աջակցությամբ ՓԲԸ-ն իրականացրել է Շառլ Ազնավուրի ծննդյան 100-ամյակին նվիրված Դիլիջան և Կապան քաղաքներում հոբելյանական միջոցառումներ։

ՓԲԸ-ի ընդհանուր հաշվարկային ֆինանսական մուտքերը կազմել են 774,714․5 հազ.դրամ (2023 թվականի ինն ամիսներին՝ 518,812.1 հազ.դրամ), այդ թվում՝ պետության կողմից տրամադրվող պահպանության դրամաշնորհի շրջանակներում՝ 112,297․9 հազ.դրամ, կարողությունների զարգացման դրամաշնորհի (ՈՒԵԱՖ-ի ֆուտբոլի մրցաշար) շրջանակներում՝ 97,909․3 հազ․ դրամ, ձեռնարկատիրական ֆինանսական մուտքերը կազմել են 564,507․3 հազ. դրամ, որից Շառլ Ազնավուրի ծննդյան 100-ամյակին նվիրված միջոցառման գծով նպատակային ֆինանսական մուտքը՝ փոխանցված ՀՀ ԿԳՄՍ նախարարության կողմից, կազմել է 168,000․0 հազ․ դրամ։

ՓԲԸ-ի ֆինանսական ելքերը կազմել են 838,182․6 հազ.դրամ (2023 թվականի ինն ամիսներին՝ 487,789.6 հազ.դրամ)։ Ծախսերի հիմնական մասն ուղղվել է ՄՀՀ կառույցի պահպանմանը, ՀՀ ՊՆ պատվերով՝ ՀՀ Զինված ուժերի կազմավորման 32-րդ ամսյակին նվիրված միջոցառման կազմակերպմանը և ՀՀ ԿԳՄՍ նախարարության աջակցությամբ Շառլ Ազնավուրի ծննդյան 100-ամյակին նվիրված միջոցառման իրականացմանը։

Կոմունալ ծառայությունների գծով ծախսը (էլեկտրաէներգիա, գազամատակարարում, ջրամատակարարում, կապ) կազմել է 115,870 հազ.դրամ, պահնորդական ծառայության գծով ծախս՝ 16,587․2 հազ.դրամ, հարկերի գծով ծախս՝ 158,234․1 հազ.դրամ, աշխատավարձի գծով՝ 120,747․0 հազ. դրամ, այլ ծախսեր (միջոցառումների կազմակերպմանն ուղղված ծախս, ընթացիկ նորոգման ծախս և այլ)՝ 275,703․8 հազ. դրամ։

**9. Պետական գույքի մասնավորեցումից, օտարումից և վարձակալությունից ստացված միջոցներ**

2024 թվականի ինն ամիսների ընթացքում՝

**Պետական գույքի՝ այդ թվում Պետական սեփականություն համարվող հողերի օտարումից** ստացված միջոցները կազմել են 11,582,759.6 հազ.դրամ կամ 2023թ.-ի նույն ժամանակահատվածի 6,595,210.1 հազ.դրամի համեմատ աճել է 75,62 %-ով, որից՝ ՀՀ պետական բյուջե է մուտքագրվել 10,324,523.6 հազ.դրամ կամ 2023թ.-ի նույն ժամանակահատվածի 5,775,587.9 հազ.դրամի համեմատ աճել է 78,76%-ով, իսկ համապատասխան համայնքային բյուջեներ՝ 1,258,236.0 հազ.դրամ կամ 2023թ.-ի նույն ժամանակահատվածի 819,622.2 հազ.դրամի համեմատ աճել է 53.51 %-ով:

**Պետական գույքի մասնավորեցումից** ստացված միջոցները կազմել են 321,099.4 հազ.դրամ կամ 2023թ.-ի նույն ժամանակահատվածի 3,770,376.0 հազ.դրամի համեմատ նվազել է 91,48 %-ով, ՀՀ պետական բյուջե է փոխանցվել 226,381․7 հազ.դրամ կամ 2023թ.-ի նույն ժամանակահատվածի 2,653,651․0 հազ.դրամի համեմատ նվազել է 91,47 %-ով, իսկ համապատասխան համայնքային բյուջե՝ 94,717.7 դրամ կամ 2023թ.-ի նույն ժամանակահատվածի 1,116,725.0 հազ.դրամի համեմատ նվազել է 91,52 %-ով:

**Պետական գույքի վարձակալությունից** փաստացի ՀՀ պետական բյուջե է մուտքագրվել 567,059.6 հազ.դրամ կամ 2023թ.-ի նույն ժամանակահատվածի 479,665.3 հազ.դրամի համեմատ աճել է 18,22 %-ով:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման և սպասարկման պայմանագրերից փաստացի հավաքագրվել է 237,570.5 հազ. դրամ կամ 2023թ.-ի նույն ժամանակահատվածի 217,278.8 հազ.դրամի համեմատ աճը կազմում է 9,34 %, որից՝ 53,470.7 հազ.դրամը մուտքագրվել է ՀՀ պետական բյուջե կամ 2023թ.-ի նույն ժամանակահատվածի 50,580.1 հազ.դրամի համեմատ աճել է 5,71 %-ով, համապատասխան ՊՈԱԿ-ների բյուջեներ՝ 183,535.7 հազ. դրամ կամ 2023թ.-ի նույն ժամանակահատվածի 154,256.3 հազ.դրամի համեմատ աճել է 18,98 %-ով:

**Ամփոփում.** Վերը թվարկված հոդվածներով ստացված դրամական միջոցները կազմել են 12,708,489.1 հազ.դրամ (2023թ.-ի նույն ժամանակահատվածի 11,062,530.2 հազ.դրամի համեմատ աճը կազմում է 14,88 %), որից ՀՀ պետական բյուջե է փոխանցվել 11,171,435.6 հազ.դրամ (աճը 2023թ.-ի նույն ժամանակահատվածի 8,959,484.3 հազ.դրամի համեմատ կազմում է 24,69 %), համայնքային բյուջեներ՝ 1,352,953.7 հազ.դրամ (2023թ.-ի նույն ժամանակահատվածի 1,936,347.2 հազ.դրամի համեմատ նվազել է 30.13 %-ով) և ՊՈԱԿ-ների բյուջեներ՝ 183,535.7 հազ.դրամ (աճը 2023թ.-ի նույն ժամանակահատվածի 154,256.3 հազ.դրամի համեմատ կազմում է 18,98 %):

**10. Օրենսդրության բարելավումներ և բարեփոխումներ**

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով ընդունվել են.

- 2024 թվականի մարտի 20-ին ընդունվել է ««Պետական գույքի մասնավորեցման 2017-2020 թվականների ծրագրի մասին» օրենքում փոփոխություն կատարելու մասին» ՀՕ-135-Ն օրենքը, որով «Արտակարգ իրավիճակների օդանավակայան» ՓԲԸ-ն հանվել է «Պետական գույքի մասնավորեցման 2017-2020 թվականների ծրագրի մասին» ՀՀ օրենքի մաս կազմող՝ «2017-2020 թվականներին մասնավորեցման առաջարկվող պետական բաժնեմաս ունեցող ընկերությունների, մասնավորեցման օբյեկտների (այդ թվում` մասնավորեցման նախորդ ծրագրերում ընդգրկված)» ցանկից:

*-* 2024 թվականի սեպտեմբերի 10-ին ընդունվել է «Պետական գույքի մասնավորեցման 2017-2020 թվականների ծրագրի կատարման 2023 թվականի տարեկան հաշվետվությունը հաստատելու մասին» ՀՕ-333-Ն օրենքը։

- 2024 թվականի հունվարի 11-ին ընդունվել է «Բնակելի տարածքներ նվիրելու մասին մասին ՀՀ կառավարության N 40-Ա որոշումը, որով առաջարկվում է նվիրատվությամբ տրամադրել 5 բնակելի տարածք (5 ընտանիք, 12 անձ):

- 2024 թվականի հունվարի 25-ին ընդունվել է «Հայաստանի Հանրապետության կառավարության 2005 թվականի ապրիլի 28-ի N 562-Ն որոշման մեջ փոփոխություններ և լրացումներ կատարելու մասին» ՀՀ կառավարության N 109-Ն որոշումը։

- 2024 թվականի հունվարի 25-ին ընդունվել է «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ փոփոխություններ և լրացումներ կատարելու մասին» ՀՀ կառավարության N 119-Ն որոշումը։

- 2024 թվականի փետրվարի 1-ին ընդունվել է 1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին ՀՀ կառավարության N 158-Ա որոշումը, որով առաջարկվում է սեփականաշնորհման տրամադրել 6 բնակելի տարածք (5 ընտանիք, 10 անձ):

- 2024 թվականի փետրվարի 8-ին ընդունվել է «Պետական գույքի կառավարման 2024-2026 թվականների ծրագիրը հաստատելու մասին» ՀՀ կառավարության N 199-Լ որոշումը։

- 2024 թվականի ապրլի 18-ին ընդունվել է «Հայաստանի Հանրապետության կառավարության 2021 թվականի ապրիլի 15-ի N 587-Ն որոշման մեջ լրացումներ և փոփոխություններ կատարելու մասին» ՀՀ կառավարության N 540-Ն որոշումը։

-2024 թվականի մայիսի 23-ին ընդունվել է «Պետական գույքի կառավարման 2021-2023 թվականների ծրագրի կատարման 2023 թվականի տարեկան հաշվետվությունը հաստատելու մասին» ՀՀ կառավարության N 770-Ա որոշումը։

- 2024 թվականի հունիսի 20-ին ընդունվել է«Հայաստանի Հանրապետության կառավարության 2021 թվականի ապրիլի 15-ի N 587-Ն որոշման մեջ լրացումներ և փոփոխություններ կատարելու մասին» ՀՀ կառավարության N 935-Ն որոշումը։

- 2024 թվականի հուլիսի 11-ին ընդունվել է «Հայաստանի Հանրապետության կառավարության 2006 թվականի հունվարի 26-ի N 346-Ն որոշման մեջ փոփոխություններ կատարելու մասին» ՀՀ կառավարության N 1091-Ն որոշումը։

- 2024 թվականի հուլիսի 4-ին ընդունվել է «Բնակելի տարածքներ նվիրելու մասին մասին ՀՀ կառավարության N 1048-Ա որոշումը, որով առաջարկվում է նվիրատվությամբ տրամադրել 5 բնակելի տարածք (5 ընտանիք, 7 անձ):

- 2024 թվականի օգոստոսի 15-ին ընդունվել է «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ փոփոխություն և լրացում կատարելու մասին» ՀՀ կառավարության N 1289-Ն որոշումը։

- 2024 թվականի հոկտեմբերի 3-ին ընդունվել է «Հայաստանի Հանրապետության կառավարության 2023 թվականի նոյեմբերի 30-ի N 2102-Ն որոշման մեջ փոփոխություններ և լրացում կատարելու մասին» ՀՀ կառավարության N 1568-Ն որոշումը։

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով շրջանառության մեջ են դրվել.

- ««Պետական գույքի մասնավորեցման 2017-2020 թվականների ծրագրի մասին» օրենքում լրացում կատարելու մասին» օրենքի նախագիծը, որով նախատեսվում է ՀՀ կառավարության 2023 թվականի օգոստոսի 17-ի թիվ 1404-Ա որոշմամբ ստեղծված «Ռիփաբլիք Պլազա» փակ բաժնետիրական ընկերությունն ընդգրկել մասնավորեցման ցանկում:

- «Պետական գույքի կառավարման մասին» նոր օրենքի և հարակից օրենքների նախագծերը։

- «Հայաստանի Հանրապետության կառավարության 2015 թվականի մայիսի 7-ի N 515-Ն որոշման մեջ փոփոխություն կատարելու մասին» ՀՀ կառավարության որոշման նախագիծը:

- «Հայաստանի Հանրապետության կառավարության 2021 թվականի փետրվարի 18-ի N 202-Ն որոշման մեջ փոփոխություն կատարելու մասին» ՀՀ կառավարության որոշման նախագիծը:

- «Պետական գույքի վարձակալության տրամադրման և վարձավճարների հաշվարկման կարգը հաստատելու ու ՀՀ կառավարության 2020 թվականի հունիսի 4-ի թիվ 914-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը։

- «ՀՀ կառավարության 2007 թվականի փետրվարի 8-ի N134-Ն որոշման մեջ փոփոխություններ կատարելու մասին», «ՀՀ կառավարության 2010 թվականի փետրվարի 18-ի N146-Ն որոշման մեջ փոփոխություններ կատարելու մասին» և «ՀՀ կառավարության 2007 թվականի ապրիլի 5-ի N484-Ն որոշման մեջ փոփոխություն կատարելու մասին» ՀՀ կառավարության որոշման նախագծերը։

- «Մինչև 50 տոկոս պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների ընտրության մրցույթի անցկացման, պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման կարգը, պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների հետ կնքվող աշխատանքային օրինակելի պայմանագիրը և պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման համար անհրաժեշտ հաշվետվության օրինակելի ձևը հաստատելու մասին» ՀՀ կառավարության որոշման նախագիծը։

- «Հայաստանի Հանրապետության կառավարության 2017 թվականի մայիսի 4-ի N 526-Ն որոշման մեջ փոփոխություն կատարելու մասին» ՀՀ կառավարության որոշման նախագիծը։

Հաշվետու ժամանակահատվածում մշակվել և օրենսդրությամբ սահմանված կարգով ՀՀ վարչապետի աշխատակազմի քննարկմանն են ներկայացվել հետևյալ իրավական ակտերը՝

- ««Հայաստանի Հանրապետության հողային օրենսգրքում փոփոխություններ և լրացումներ կատարելու մասին», ««Պետական գույքի կառավարման մասին» օրենքում փոփոխություններ կատարելու մասին», «Հայաստանի Հանրապետության վարչատարածքային բաժանման մասին» օրենքում փոփոխություն և լրացում կատարելու մասին», ««Տեղական ինքնակառավարման մասին» օրենքում լրացում կատարեելու մասին», «Երևան  քաղաքում  տեղական  ինքնակառավարման  մասին»  օրենքում լրացում  կատարելու  մասին» և «Հայաստանի Հանրապետության բյուջետային համակարգի մասին» օրենքում լրացումներ կատարելու մասին» օրենքների նախագծերը։

- «Պետական սեփականություն հանդիսացող գույքի նվիրատվության և նվիրաբերության ու պետական, բյուջետային հիմնարկների տնօրինության տակ գտնվող հանրակացարանային բնակելի տարածքների նվիրատվության և բնակարանային ֆոնդի սեփականաշնորհման կարգերը հաստատելու և Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին նվեր ընդունելու լիազորություններ վերապահելու մասին» ՀՀ կառավարության որոշման նախագիծը:

- «Հայաստանի Հանրապետության կառավարության 1998 թվականի հունիսի 25-ի N 387 որոշման մեջ փոփոխություններ կատարելու մասին» ՀՀ կառավարության որոշման նախագիծը։

- «Հայաստանի Հանրապետության կառավարության 2022 թվականի հուլիսի 14-ի N 1063-Լ որոշման մեջ փոփոխություններ կատարելու մասին» ՀՀ կառավարության որոշման նախագիծը։

- Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին ՀՀ վարչապետի որոշման նախագիծը։

Հաշվետու ժամանակահատվածում.

- 2024 թվականի փետրվարի 2-ին հաստատվել է Կոմիտեի նախագահի N 51-Ա հրամանը,

- 2024 թվականի փետրվարի 8-ին հաստատվել է Կոմիտեի նախագահի N 62-Ա հրամանը,

- 2024 թվականի փետրվարի 16-ին հաստատվել է Կոմիտեի նախագահի N 76-Ա հրամանը,

- 2024 թվականի մարտի 12-ին հաստատվել է Կոմիտեի նախագահի N 96-Ա հրամանը,

- 2024 թվականի մարտի 28-ին հաստատվել է Կոմիտեի նախագահի N 112-Ա հրամանը,

- 2024 թվականի մարտի 26-ին հաստատվել է Կոմիտեի նախագահի N 105-Ա հրամանը,

- 2024 թվականի ապրիլի 1-ին հաստատվել է Կոմիտեի նախագահի N 115-Ա հրամանը,

- 2024 թվականի ապրիլի 26-ին հաստատվել է Կոմիտեի նախագահի N 142-Ա հրամանը։

- Մշակվել և Կոմիտեի նախագահի կողմից 2024 թվականի սեպտեմբերի 27-ին հաստատվել է «Պետական գույքի կառավարման կոմիտեի նախագահի 2023 թվականի դեկտեմբերի 29-ի N 582-Ա հրամանում լրացումներ և փոփոխություններ կատարելու մասին» N 303-Ա հրամանը։

- Մշակվել է «Պետական գույքի կառավարման ոլորտում Հայաստանի Հանրապետության անունից պետական գույքի կառավարման կոմիտեի և պայմանագրի կողմ հանդիասցող սուբյեկտների միջև կնքված պայմանագրերի միասնական հաշվառման մատյան վարելու կարգը հաստատելու մասին» և  Պետական գույքի կառավարման կոմիտեի նախագահի 2023 թվականի մայիսի 3-ի N 200-Ա հրամանում փոփոխություններ կատարելու մասին» Կոմիտեի նախագահի հրամանների նախագծերը։

- Մշակվել է «Պետական գույքի հանձնման-ընդունման աշխատանքները կանոնակարգելու, պետական գույքի կառավարման կոմիտեի հաշվեկշռում հաշվառված գույքի հանձնման և կոմիտեի հաշվեկշիռ գույքի ընդունման նպատակով գույքի հանձնման-ընդունման հանձնաժողով ստեղծելու և հանձնաժողովի անհատական կազմը հաստատելու մասին» Պետական գույքի կառավարման կոմիտեի նախագահի հրամանի նախագիծը։

- Կազմվել է Կոմիտեի 2024 թվականի առաջին կիսամյակի գործունեության վերաբերյալ հաշվետվությունը: